Silsand har to skoler; Småslettan skole (1.-4.trinn), Silsand barneskole (5.-7.) Begge er toparallellskoler og betjener Silsand skolekrets. Tidligere var det også en tredje skole, Silsand ungdomsskole, som ble lagt ned i 2015 da elevene fra den tidligere skolen flyttet til den nye Finnsnes ungdomsskole. I tillegg har stedet idrettshall og tre barnehager. I Silsandmarka er det meget godt turterreng både sommer- og vintertid.